
ΔΕΛΤΙΟ ΤΥΠΟΥ
Πρόγραμμα  δολωματικών ψεκασμών για  Σάββατο  17/10/2026  και Δευτέρα 19/10/2026
Η Διεύθυνση Αγροτικής Οικονομίας και Κτηνιατρικής Π.Ε. Μεσσηνίας ανακοινώνει το Πρόγραμμα δολωματικών  ψεκασμών  που θα πραγματοποιηθούν  το Σάββατο 1710/2026 ως ακολούθως: 
Έναρξη  δολωματικού ψεκασμού στις  τοπικές  κοινότητες: Λαιίκων, Καρδαμύλης, Αριστομένη, Καλοχωρίου, Πανιπερίου, Βουναρίων, Κόμπων, Διαβολιτσίου, Δεσύλλα, Κεντρικού, ,Μαντζαρίου, Μάλτας και  Στέρνας. 
Συνέχιση  δολωματικού ψεκασμού στις  τοπικές  κοινότητες: Παραπουγκίου, Καρνασίου, Λευκοχώρας, Ίκλαινας, Χωματάδας,  Νεοχωρίου Λεύκτρου, Ευαγγελισμού, Βλαχόπουλου, Μηλίτσας, Αχλαδοχωρίου, Φαλάνθης, Δάρα και στην ΔΚ Καλαμάτας (περιοχές: Μενινά, Στρατόπεδο, Καλλιθέα, Άγ, Φανούριος, Πειραματικό Σχολείο, Άγ.Ανάργυροι, Βρυωνέικα, Αγ. Αικατερίνη, Παπαδοπούλειο, Πλάκα, Ξηροκάμπι, Φραγκοπήγαδο).

Την Δευτέρα 19/10/2026 ως ακολούθως: 
Έναρξη  δολωματικού ψεκασμού στις  τοπικές  κοινότητες: Ανδανίας, Λουτρού, Φιλίων, Ηλέκτρας, Μάνδρας, Χράνων, Νέας Κορώνης, Ελληνοεκκλησιάς, Πλατανόβρυσης, Κουκουνάρας.
Συνέχιση  δολωματικού ψεκασμού στις  τοπικές  κοινότητες: Λαιίκων, Καρδαμύλης, Αριστομένη, Καλοχωρίου, Πανιπερίου, Βουναρίων, Κόμπων, Διαβολιτσίου, Δεσύλλα, Στέρνας, Ίκλαινας, Χωματάδας,  Νεοχωρίου Λεύκτρου, Ευαγγελισμού, Βλαχόπουλου, Μηλίτσας, Δάρα και στην ΔΚ Καλαμάτας (περιοχές: οδός Λαιίκων, Αγ. Ξενία, βορίως του εργοστασίου Καρέλια, Διασπορά, Ακοβίτικα).

Επισημαίνουμε ότι:
1. Οι ελαιοκαλλιεργητές παρακαλούνται να συνεργάζονται με τους συντελεστές του Προγράμματος καθ’ όλη τη διάρκεια εφαρμογής του.

2. Το αναλυτικό πρόγραμμα ψεκασμών, με τις ημερομηνίες και τις αγροτικές περιοχές, του κάθε ψεκαστικού συνεργείου, αναρτάται σε πίνακες ανακοινώσεων ή/και σε καφενεία των Τοπικών Κοινοτήτων, με ευθύνη των εργολάβων, ώστε να λάβουν γνώση οι ελαιοπαραγωγοί.
3. Οι ελαιοπαραγωγοί τις ημέρες των ψεκασμών να ανοίξουν τυχόν περιφραγμένα λιοστάσια για να υπάρχει πρόσβαση των συνεργείων ψεκασμού.
4. Για την ασφάλεια των συνεργείων, οι ελαιοκαλλιεργητές οφείλουν να έχουν καθαρίσει τα λιοστάσια από διάφορα εμπόδια και ζιζάνια, ώστε να είναι προσβάσιμα και ασφαλή για τα συνεργεία ψεκασμού.
5. Οι ελαιοπαραγωγοί παρακαλούνται να παρευρίσκονται στα λιοστάσια τους για την καλή εφαρμογή των ψεκασμών και να αναφέρουν έγκαιρα στην Υπηρεσία μας οποιοδήποτε πρόβλημα υποπέσει στην αντίληψή τους.

6. Σε λιοστάσια στα οποία υπάρχουν ζώα, δεν θα γίνεται ψεκασμός. Αυτά πρέπει να έχουν απομακρυνθεί πριν την ημερομηνία ψεκασμού από τον ιδιοκτήτη τους.

7. Οι μελισσοκόμοι θα πρέπει να μεριμνήσουν για την προστασία των μελισσοσμηνών.

8. Οι βιοκαλλιεργητές οφείλουν να οριοθετούν με διακριτό τρόπο τους ελαιώνες τους, όπως προβλέπεται. Σε περίπτωση της μη ύπαρξης της ειδικής σήμανσης που προβλέπεται, οι εργολάβοι ψεκασμού δεν φέρουν καμία ευθύνη. 
9. Οι ελαιοπαραγωγοί, οι οποίοι προτίθενται να αρχίσουν τη συγκομιδή του ελαιόκαρπου προς ελαιοποίηση ή της βρώσιμης ελιάς νωρίτερα από την τυπική περίοδο ωρίμανσής του καρπού ή λόγω πρωιμότητας της ποικιλίας, οφείλουν να οριοθετήσουν με διακριτό τρόπο τους ελαιώνες τους για την αποφυγή ψεκασμού από τα συνεργεία δακοκτονίας. Σε περίπτωση της μη ύπαρξης της ειδικής σήμανσης, οι εργολάβοι ψεκασμού δεν φέρουν καμία ευθύνη.
Για περισσότερες πληροφορίες, οι παραγωγοί μπορούν να απευθύνονται στη ΔΑΟΚ ΠΕ Μεσσηνίας, στα τηλέφωνα 2721366524 και 2721366522 και στο email akrassakopoulos@pe-messinias.gr 

	
	Από τη Δ/νση Αγροτικής Οικονομίας & Κτηνιατρικής
ΠΕ Μεσσηνίας


_1203327444.unknown

